Obec Poloma

# ZADANIE

## ÚZEMNÉHO PLÁNU OBCE

## Poloma

### Spracoval: Ateliér URBEKO s. r. o. Prešov

**November 2016**

 **O B S A H :**

Str.

1. **Dôvody obstarania územného plánu 3**
2. **Hlavné ciele rozvoja územia 3**
3. **Vymedzenie riešeného územia 3**
4. **Požiadavky vyplývajúce z územného plánu VÚC Prešovský kraj 3**
5. **Zhodnotenie významu obce v štruktúre osídlenia 10**
6. **Požiadavky na riešenie záujmového územia obce 10**
7. **Základné demografické údaje a prognózy 10**
8. **Požiadavky na urbanistickú kompozíciu obce 11**
9. **Požiadavky na obnovu, prestavbu a asanáciu obce 11**
10. **Požiadavky na riešenie rozvoja dopravy a koncepcie technickej infraštruktúry 11**
11. **Požiadavky na ochranu prírody a krajiny, kultúrneho dedičstva, na ochranu prírodných zdrojov, ložísk nerastov a všetkých ďalších chránených území a ich ochranných pásiem vrátane požiadaviek na zabezpečenie ekologickej stability územia 12**
12. **Požiadavky z hľadiska ochrany trás nadradených systémov dopravného a technického vybavenia územia 12**
13. **Požiadavky vyplývajúce zo záujmov obrany štátu, požiarnej ochrany, ochrany pred povodňami a civilnej ochrany obyvateľstva 12**
14. **Požiadavky na riešenie priestorového usporiadania a funkčného využívania územia obce 13**
15. **Požiadavky na riešenie bývania, občianskeho vybavenia, sociálnej infraštruktúry a výroby 13**
16. **Požiadavky z hľadiska životného prostredia 13**
17. **Osobitné požiadavky z hľadiska ochrany poľnohospodárskeho a lesného pôdneho fondu 14**
18. **Požiadavky na riešenie vymedzených častí územia obce, ktoré je potrebné riešiť územným plánom zóny 14**
19. **Požiadavky na určenie regulatívov priestorového usporiadania a funkčného využívania územia 14**
20. **Požiadavky na vymedzenie plôch pre verejnoprospešné stavby 14**
21. **Požiadavky na rozsah a úpravu dokumentácie územného plánu 15**
22. **Dôvody obstarania územného plánu**

 Obec Poloma nemala doteraz spracovanú a platnú žiadnu územnoplánovaciu dokumentáciu.

 Obec leží mimo urbanizačné osi a priestory v severozápadnej časti okresu Sabinov, vo vrchovinovej poľnohospodárskej krajine na okraji Levočských vrchov. Obec nebola v minulosti strediskovou obcou a preto v nej nebola vybudovaná dostatočná technická a sociálna infraštruktúra. Politické a hospodárske zmeny po roku 1990 priniesli zásadnú zmenu hospodárskej základne obce a kompetencií miestnej samosprávy. Samospráva obce má záujem o zlepšovanie životných podmienok a riešenie požiadaviek obyvateľov na ďalší rozvoj vybavenosti obce a jej infraštruktúry. Pred vedením obce stojí aktuálna otázka ďalšieho rozvoja sídla a koordinácie výstavby v ňom a účelné využívanie pozemkov v celom jeho katastri s cieľom využitia potenciálu územia. Na plnenie týchto cieľov je potrebný dlhodobejší plánovací podklad pre rozvoj obce, plánovanie investícií a získavanie a účelné využívanie finančných prostriedkov. Z toho vyplýva potreba mať spracovaný, prejednaný a schválený platný územný plán ako dlhodobejší strategický dokumentu územného rozvoja a tvorby a ochrany životného prostredia. Do územného plánu je potrebné zapracovať investičné zámery Programu rozvoja obce Poloma.

 Hlavným dôvodom obstarania územného plánu je vypracovať základný právny nástroj územného plánovania pre obec v súlade s §1, §2, §8, §11, §17 a §18 zákona č.50/1976 Zb. v znení neskorších noviel.

1. **Hlavné ciele rozvoja územia**

 Hlavným cieľom rozvoja územia obce Poloma je ďalší rozvoj hlavných funkcií sídla využitím potenciálu územia v súlade so záujmami jeho obyvateľov s cieľom tvorby a ochrany optimálneho životného prostredia pri dodržaní zásad trvalo udržateľného rozvoja. Je potrebné riešiť rozvoj bývania pre predpokladaný mierny prírastok obyvateľstva, doplnenie technickej infraštruktúry a zariadení občianskej vybavenosti. Pre budúci rozvoj obce je potrebné riešiť možnosť vytvárania pracovných príležitostí v pôdohospodárskom sektore a využívanie rekreačného potenciálu krajiny. Do územného plánu je potrebné zapracovať požiadavky vyplývajúce z riešenia Územného plánu veľkého územného celku (ďalej VÚC) Prešovský kraj a skoordinovať prelínajúce sa funkcie a záujmy so susednými obcami.

1. **Vymedzenie riešeného územia**

 Územný plán obce sa spracováva pre celé územie obce (§11 zákona č.50/1976 Zb. v znení neskorších predpisov). Územím obce je jej katastrálne územie.

 Riešeným územím územného plánu obce Poloma (kód obce 525 049) je katastrálne územie č.848034 Poloma okres Sabinov s výmerou 878,9 ha.

**d) Požiadavky vyplývajúce z územného plánu VÚC Prešovský kraj**

Zmeny a doplnky Územného plánu veľkého územného celku Prešovského kraja 2009 boli schválené Zastupiteľstvom PSK uznesením č. 588/2009 zo dňa 27.10.2009. Záväzná časť Zmien a doplnkov Územného plánu veľkého územného celku Prešovského kraja 2009 bola vyhlásená Všeobecne záväzným nariadením PSK č. 17/2009 schváleným Zastupiteľstvom Prešovského samosprávneho kraja uznesením č. 589/2009 zo dňa 27.10. 2009 s účinnosťou od 06.12.2009. Pri spracovaní územného plánu obce Poloma okr. Sabinov je potrebné zohľadniť nasledujúce záväzné ustanovenia:

##

I. Záväzné regulatívy funkčného a priestorového usporiadania územia

Pri riadení využitia a usporiadania územia Prešovského kraja treba dodržať tieto záväzné zásady a regulatívy, ktoré nadväzujú na schválené zásady a regulatívy Koncepcie územného rozvoja Slovenska 2001 uznesením vlády Slovenskej republiky č. 1033 z 31. októbra 2001:

##  1 V oblasti usporiadania územia, osídlenia a životného prostredia

* 1. v oblasti rozvoja nadregionálnych súvislostí a dobudovania multimodálnych koridorov,
		1. formovať sídelnú štruktúru prostredníctvom regulácie priestorového usporiadania a funkčného využívania územia jednotlivých hierarchických úrovní ťažísk osídlenia, sídelných centier, rozvojových osí a vidieckych priestorov,
	2. podporovať rozvoj priestorov - mikroregiónov mimo ťažísk osídlenia, charakterizovaných ekonomickou a demografickou depresiou a tento princíp aplikovať aj pri tvorbe subregiónov,
	3. vytvárať priestorové podmienky pre vedenie rozhodujúcich sietí technickej infraštruktúry a rezervovať plochy pre stavby environmentálnej infraštruktúry regionálneho a nadregionálneho významu,
	4. rešpektovať podmienky vyplývajúce zo záujmov obrany štátu v okresoch Bardejov, Humenné, Kežmarok, Levoča, Medzilaborce, Poprad, Prešov, Sabinov, Snina, Stará Ľubovňa, Stropkov, Svidník a Vranov nad Topľou,
	5. *chrániť* poľnohospodársku pôdu a lesy ako obmedzujúci faktor urbanistického rozvoja územia,
	6. oblasti civilnej ochrany obyvateľstva rezervovať plochy pre zariadenia na ukrývanie obyvateľstva v prípade ohrozenia,
	7. v oblasti rozvoja vidieckeho priestoru a vzťahu medzi mestom a vidiekom
		1. zabezpečovať vyvážený rozvoj územia, najmä v horských a podhorských oblastiach v nadväznosti na definované centrá polycentrických sústav a osídlenia sídelnej štruktúry Prešovského kraja,
		2. podporovať vzťah urbánnych a rurálnych území v novom partnerstve založenom na integrácii funkčných vzťahov mesta a vidieka a kultúrno-historických a urbanisticko-architektonických daností,
		3. vytvárať podmienky dobrej dostupnosti vidieckych priestorov k sídelným centrám, podporovať výstavbu verejného dopravného a technického vybavenia obcí, moderných informačných technológií tak, aby vidiecke priestory vytvárali kultúrne a pracoviskovo rovnocenné prostredie voči urbánnym priestorom a dosiahnuť tak skĺbenie tradičného vidieckeho prostredia s požiadavkami na moderný spôsob života,
		4. pri rozvoji vidieckych oblastí zohľadňovať ich špecifické prírodné a krajinné prostredie a pri rozvoji jednotlivých činností dbať na zamedzenie, resp. obmedzenie možných negatívnych dôsledkov činností na krajinné a životné prostredie vidieckeho priestoru,
		5. zachovávať pôvodný špecifický ráz vidieckeho priestoru, vychádzať z pôvodného charakteru zástavby a historicky utvorenej okolitej krajiny; zachovať historicky utváraný typ zástavby obcí a zohľadňovať národopisné špecifiká jednotlivých regiónov,
		6. podporiť obnovenie sídiel na území vojenského obvodu / VO / Javorina po jeho zrušení v priestore mimo budúcich ochranných pásiem vodohospodárskych diel Jakubany a Tichý Potok, *do doby zrušenia vojenského obvodu plánovanou výstavbou, resp. ďalšími aktivitami, nezasahovať ani iným spôsobom neobmedzovať zabezpečovanie úloh obrany štátu v tomto vojenskom obvode,*
	8. v oblasti sociálnej infraštruktúry
		1. v oblasti zdravotníctva
			1. vytvárať podmienky na ochranu zdravia odstraňovaním rizikových faktorov v území,
		2. v oblasti sociálnych služieb,
			1. vytvárať územno – technické podmienky k rozširovaniu siete zariadení sociálnej starostlivosti sociálnych služieb paralelne s narastaním podielu odkázaných na sociálnu pomoc a občanov s ťažkým zdravotným postihnutím,
			2. v súvislosti s predpokladaným nárastom počtu obyvateľov v poproduktívnom veku vytvárať územno – technické predpoklady pre lokalizáciu ubytovacích zariadení pre občanov v dôchodkovom veku s preferovaním zariadení rodinného a penziónového typu,
			3. zriaďovať zariadenia sociálnych služieb a rozširovať ich sieť v závislosti od konkrétnych potrieb,
	9. v oblasti kultúry a umenia,
		1. rešpektovať typickú formu a štruktúru osídlenia charakterizujúcu jednotlivé etnokultúrne, hospodársko-sociálne a prírodno-klimatické oblasti a rešpektovať potenciál takých kultúrnohistorických a spoločenských hodnôt a javov, ktoré kontinuálne pôsobia v danom prostredí a predstavujú rozvojové impulzy kraja (etnokultúrne a spoločenské tradície, historické udalosti, osobnosti a artefakty na celom vymedzenom území),
		2. vytvárať územnotechnické podmienky pre podporou kultúrnych zariadení v regióne ako neoddeliteľnej súčasti existujúcej infraštruktúry kultúrnych služieb obyvateľstvu,
		3. vytvárať územnotechnické podmienky pre podporou zariadení zachovávajúcich a rozvíjajúcich tradičnú kultúru identickú pre subregióny,
	10. v oblasti prírodného a kultúrneho dedičstva
		1. uplatniť a rešpektovať typovú a funkčnú profiláciu sídel mestského a malomestského charakteru a rôzne formy vidieckeho osídlenia vrátane rurálnej štruktúry v rozptyle a rešpektovať kultúrno-historické urbanistické celky, a to aj v širšom rozsahu, ako požaduje ochrana pamiatok,
		2. rešpektovať dominantné znaky typu pôvodnej a kultúrnej krajiny, morfológie a klímy v oblasti stredného a horného Spiša, Šariša a horného Zemplína,

####  **V oblasti rozvoja rekreácie a turistiky**

* 1. vytvárať podmienky pre vznik nových komplexných stredísk CR s fakultatívnym využitím potenciálu atraktívnych priestorov, pri rešpektovaní záujmov ochrany prírody a krajiny,
	2. podporovať a prednostne rozvíjať tie druhy a formy turizmu, ktoré majú pre rozvoj v danom území najlepšie predpoklady a ktoré sú zároveň predmetom medzinárodného významu (letný a zimný horský turizmus, kultúrno – poznávací turizmus, kúpeľný turizmus, kúpeľný liečebno-rekondičný turizmus, ekoturizmus a agroturizmus),
	3. uprednostňovať budovanie infraštruktúry v sídlach bez ekonomického zázemia určených na rozvoj turistiky a rekreácie,
	4. usmerňovať rozvoj funkčno-priestorového subsystému rekreácie a turizmu v súlade s Koncepciou územného rozvoja Slovenska 2001, Regionalizáciou cestovného ruchu Slovenskej republiky a Programom hospodárskeho a sociálneho rozvoja Prešovského samosprávneho kraja,
	5. po zrušení VO Javorina počítať s priestorom pre funkčné využitie územia s prevládajúcou funkciou cestovného ruchu a turizmu, *v súlade s prírodoochrannými hodnotami a funkciami územia,* pri zohľadnení pôvodných funkcií územia so zvláštnym zreteľom na zachovanie prírodných hodnôt územia, pri rešpektovaní navrhovaných ochranných pásiem veľkokapacitných vodných zdrojov Tichý Potok a Jakubany,
	6. vytvárať podmienky pre obnovu a realizáciu nových viacúčelových vodných nádrží /sústav / s prevládajúcou rekreačnou funkciou a príslušnou športovorekreačnou vybavenosťou,
	7. v záujme zlepšovania dostupnosti centier, vytvárať územnotechnické podmienky pre realizáciu turistických ciest,

####  **Ekostabilizačné opatrenia**

* 1. *pri umiestňovaní investícií /rozvojových plôch/ prioritne využívať zastavané územia obcí alebo plochy v náväznosti na zastavané územia a   stavebné investície umiestňovať prioritne do tzv. hnedých plôch. Nevytvárať nové izolované celky, rešpektovať prírodné a historické danosti územia obcí.*

 4.3 zabezpečiť funkčnosť prvkov územného systému ekologickej stability, pri ďalšom využití

 a usporiadaní územia,

* + 1. *znižovaním emisií* do ovzdušia *s cieľom* zvyšovať jeho kvalitu,
		2. *preferovaním extenzívneho hospodárenia na plochách lesnej pôdy a trvale trávnatých plochách (TTP) s cieľom ochrany cenných ekosystémov,*
		3. *obmedziť zastavanie inundačných území pre ich zachovanie ako prirodzeného spôsobu retencie vôd,*
	1. pozemkovými úpravami, usporiadaním pozemkového vlastníctva a užívacích pomerov

 v poľnohospodárskom a lesnom extraviláne podporovať výsadbu plošnej a líniovej zelene, prirodzený spôsob obnovy a revitalizáciu krajiny v prvkoch územného systému ekologicke stability, s maximálnym využitím pôvodných (domácich) druhov rastlín,

* 1. podporovať v podhorských oblastiach zmenu spôsobu využívania poľnohospodárskeho pôdneho fondu ohrozeného vodnou eróziou,
	2. v oblasti ochrany prírody a *tvorby* krajiny,
		1. *zabezpečiť ochranu osobitne chránených častí prírody a krajiny, postupne zabezpečovať právnu ochranu pripravovaných návrhov území európskeho významu a navrhovaných území európskeho významu za účelom ich začlenenia do sústavy NATURA 2000 a zabezpečiť právnu ochranu navrhovaných chránených vtáčích území ako súčasti sústavy NATURA 2000,*
		2. pri hospodárskom využívaní chránených území uplatňovať diferencovaný spôsob hospodárenia a uprednostňovať biologické a integrované metódy ochrany územia, najmä zohľadňovať samoreprodukčnú schopnosť revitalizácie prírodných zdrojov,
		3. pri hospodárskom využívaní území začlenených medzi prvky územného systému ekologickej stability uplatňovať:
			1. hospodárenie v lesoch *tak, aby bol zabezpečený priaznivý stav biotopov a biotopov druhov ako i priaznivý stav časti krajiny, v chránených územiach najmä v kategóriách ochranných lesov a lesov osobitného určenia,*
			2. ochranu poľnohospodárskej pôdy pre poľnohospodárske ekosystémy v kategóriách podporujúcich a zabezpečujúcich ekologickú stabilitu územia (trvalé trávne porasty), *a hospodárením zabezpečiť priaznivý stav biotopov a biotopov druhov ako i priaznivý stav časti krajiny,*
			3. *prispôsobenie trasovania* dopravnej a *inej*  technickej infraštruktúry *ochrane* prvkov ekologickej siete tak, aby bola maximálne zabezpečená ich funkčnosť a homogénnosť, *v prípade potreby nevyhnutného umiestnenia tejto infraštruktúry do územia biocentra umiestniť ju prioritne do okrajových častí biocentra,*
			4. *eliminovanie stresových faktorov* pôsobiacich na prvky územného systému ekologickej stability (pôsobenie priemyselných a dopravných emisií, znečisťovanie vodných tokov a pod.), *systémovými opatreniami,*

 *4.9.7.6 zabezpečenie maximálnej ochrany brehových porastov hydrických biokoridorov,*

*4.9.7.7 minimalizovanie umiestňovania objemovo a plošne náročných stavieb do biocentier a biokoridorov provincionálneho, biosferického, nadregionálneho a regionálneho významu mimo zastavaných území obce a území s osobitnou ochranou, v súlade so všetkými regulatívmi  bodu 4.,*

* + 1. chrániť mokrade spĺňajúce kritériá Ramsarskej konvencie pre zapísanie do Zoznamu mokradí medzinárodného významu, chrániť aj mokrade regionálneho *významu, zamedziť poškodzovaniu* a *likvidácii mokradí* lokálneho významu, podporovať obnovu zaniknutých a vytváranie nových mokradí,

*4.9.9 chránené územia národnej siete a územia sústavy NATURA 2000 prednostne využívať na letnú poznávaciu turistiku a v naviazanosti na terénne danosti územia v prípustnej miere i pre zimné športy a letné vodné športy,*

*4.9.12 zosuvné územia a staré banské diela zohľadňovať pri využívaní územia,*

####  **5 V oblasti dopravy**

* 1. chrániť koridory ciest I., II. a vybraných úsekov III. triedy, ich preložiek a úprav vrátane prejazdných úsekov dotknutými sídlami na:
		1. ostatných cestách III. triedy z dôvodu ich rekonštrukcie,
		2. v oblasti ostatných verejných dopravných zariadení,

5.3.44.1 chrániť existujúce verejné dopravné zariadenia,

5.3.44.2 vytvárať a chrániť priestory pre zariadenia verejnej hromadnej dopravy,

####  **V oblasti vodného hospodárstva**

* 1. v záujme zabezpečenia zdrojov pitnej vody,
		1. *chrániť a* využívať existujúce a zdokumentované zdroje pitnej vody s cieľom zvyšovať podiel zásobovaných obyvateľov pitnou vodou z verejných vodovodov,
		2. v oblasti skupinových vodovodov na:
			1. zriadiť nové vodné zdroje pre obce odľahlé od hlavných trás vodárenských sústav (vodovodných rozvodných potrubí),
			2. rezervovať plochy a chrániť koridory pre stavby skupinových vodovodov a vodovodov zo zdrojov obcí,
	2. rezervovať plochy a chrániť koridory (kanalizácie)
		1. pre stavby kanalizácií, skupinových kanalizácií a čistiarní odpadových vôd. Prednostne realizovať kanalizačné siete v sídlach ležiacich v pásmach ochrany využívaných zdrojov pitnej vody, v ochranných pásmach minerálnych a liečivých vôd. Výstavbu kanalizačných sietí ako verejnoprospešných stavieb konkretizovať v územnom pláne obce,
		2. zabezpečiť kvalitu vypúšťania vyčistených odpadových vôd v zmysle požiada- viek stanovených *súčasne platným nariadením vlády SR č. 296/2005 Z. z.*
		3. zabezpečiť postupné znižovanie zaostávania rozvoja verejných kanalizácií za rozvojom verejných vodovodov,
		4. v rozhodovacom procese posudzovať investičnú a ekonomickú náročnosť navrhovaných kanalizačných sústav a čistiarní odpadových vôd z dôvodu optimalizácie prevádzkových nákladov pre pripojených užívateľov,
	3. rezervovať priestory na vybudovanie kanalizačných systémov, (kanalizácia + ČOV ),
		1. realizovať výstavbu kanalizácií a ČOV obcí,
	4. vodné toky, meliorácie, nádrže
		1. na tokoch, kde nie sú usporiadané odtokové pomery, komplexne revitalizovať vodné toky s protipovodňovými opatreniami, so zohľadnením ekologických záujmov a dôrazom na ochranu intravilánov obcí pred povodňami,
		2. na upravených úsekoch tokov vykonávať údržbu s cieľom udržiavať vybudované kapacity,
		3. s cieľom zlepšiť kvalitu povrchových vôd a chrániť podzemné vody realizovať výstavbu *nových kanalizácií a čistiarní odpadových vôd a rozšírenie a intenzifikáciu existujúcich ČOV a rekonštrukciu existujúcich kanalizačných sietí,*
		4. zlepšovať vodohospodárske pomery na malých vodných tokoch v povodí zásahmi smerujúcimi k stabilizácii vodohospodárskych pomerov za extrémnych situácií, pri úpravách tokov využívať vhodné plochy na výstavbu poldrov s cieľom zachytávať povodňové prietoky,
		5. zabezpečiť likvidáciu povodňových škôd z predchádzajúcich rokov a budovať primerané protipovodňové opatrenia s dôrazom na ochranu zastaveného územia miest a obcí a ochranu pred veľkými prietokmi (úpravy tokov, ochranné hrádze a poldre /.
		6. venovať pozornosť úsekom bystrinných tokov v horských a podhorských oblastiach, na ktorých treba budovať prehrádzky s cieľom znížiť eróziu a zanášanie tokov pri povodňových stavoch bez narušenia biotopu,
		7. vykonať protierózne opatrenia na priľahlej poľnohospodárskej pôde *a lesnom pôdnom fonde,*
		8. v rámci revitalizácie tokov zachovať priaznivé životné podmienky pre ryby, zoobentos a fytobentos,
		9. vytvárať priestory v území pre výstavbu rybníkov a účelových vodných nádrží,
		10. *vylúčiť akúkoľvek navrhovanú výstavbu v inundačných územiach vodných tokov v zmysle zákona o ochrane pred povodňami,*
		11. vo vhodných lokalitách zriaďovať menšie viacúčelové vodné nádrže a prehrádzky a podporovať obnovenie zaniknutých vodných plôch, *s vhodným spôsobom zachytenia a využitia dažďovej vody z povrchového odtoku zo spevnených plôch novej zástavby priamo na mieste, prípadne vhodný spôsob infiltrácie dažďovej vody tak, aby odtok z daného územia do recipientu nebol zvýšený voči stavu pred realizáciou prípadnej zástavby a aby nebola zhoršená kvalita vody v recipiente,*

#### **7 V oblasti zásobovania plynom a energiou, telekomunikácie**

 7.1 za účelom rozvoja plošnej plynofikácie rezervovať koridory pre významné distribučné a prepojovacie VTL a STL plynovody,

 7.3 v oblasti využívania obnoviteľných energetických zdrojov,

* + 1. podporovať výstavbu zdrojov energie využívajúcich obnoviteľné zdroje *a pri ich umiestňovaní vychádzať z ekonomickej, sociálnej a environmentálnej únosnosti územia v súčinnosti s hodnotami a limitami kultúrno-historického potenciálu územia, historického stavebného fondu so zohľadňovaním špecifík jednotlivých subregiónov.*

*7.3.4 neumiestňovať veterné parky a veterné elektrárne:*

 *7.3.4.1 v územiach s 3., 4. a 5. stupňom ochrany, vyhlásených CHKO a v navrhovaných a vyhlásených územiach sústavy NATURA 2000 a v ich ochranných pásmach a v  hrebeňových častiach pohorí,*

 *7.3.4.2 v biocentrách a biokoridoroch ÚSES na regionálnej a nadregionálnej úrovni,*

 *7.3.4.3 v okolí vodných tokov a vodných plôch v šírke min. 100 m, v okolí regionálnych biokoridorov min. 100 m, pri nadregionálnych hydrických biokoridoroch min. 200 m (odstupové vzdialenosti na konkrétnej lokalite VE spresní ornitológ v procese EIA),*

 *7.3.4.5 v krajinársky hodnotných lokalitách, významných pohľadových osiach, vizuálne exponovaných lokalitách,*

 *7.3.4.7 v ucelených lesných komplexoch,*

 *7.3.5 neumiestňovať pestovanie monokultúr rýchlorastúcich energetických drevín a energetických rastlín biomasy:*

 *7.3.5.2 v navrhovaných a vyhlásených územiach európskeho významu sústavy NATURA 2000,*

7.4 v oblasti telekomunikácii a informačnej infraštruktúry

* + 1. vytvárať podmienky na rozvoj globálnej informačnej spoločnosti na území Prešovského kraja skvalitňovaním infraštruktúry informačných systémov.
		2. *z dôvodov, aby nedochádzalo k poškodzovaniu infraštruktúry informačných systémov je potrebné, aby investori konkrétnych stavieb požiadali pred vydaním územného rozhodnutia a stavebného povolenia o stanovisko operátorov jednotlivých pevných a mobilných telekomunikačných sieti o existencií jestvujúcich podzemných telekomunikačných vedení.*

####  **8 V oblasti hospodárstva**

####  v oblasti hospodárstva a regionálneho rozvoja

# koordinovať proces programovania a implementácie Národného plánu regionálneho rozvoja Slovenskej republiky a Koncepcie územného rozvoja Slovenska 2001 s cieľom vytvoriť podmienky pre trvalo udržateľný rozvoj regiónov,

# diverzifikovať odvetvovú ekonomickú základňu obcí a miest, podporovať v záujme trvalej udržateľnosti malé a stredné podnikanie,

# zabezpečovať rozvoj a skvalitnenie infraštruktúry komunikačných systémov,

# vytvárať územnotechnické podmienky na rovnomerné rozmiestnenie obyvateľstva s vyššou kvalifikáciou,

*8.1.6 pri umiestňovaní nových priemyselných zón, areálov a objektov rešpektovať záujmy a rozvojové koncepcie existujúcich prevádzok,*

#  v oblasti priemyslu a stavebníctva

# pri rozvoji priemyslu a stavebníctva vychádzať z ekonomickej, sociálnej a environmentálnej únosnosti územia v súčinnosti s hodnotami a limitami kultúrno-historického potenciálu územia, historického stavebného fondu so zohľadňovaním špecifík jednotlivých subregiónov a využívať pritom predovšetkým miestne suroviny,

# podporovať v územnom rozvoji regiónu *využitie* existujúcich priemyselných areálov a areálov bývalých hospodárskych dvorov *(hnedé plochy)* pre účely *zriadenia priemyselných zón a* priemyselných parkov na základe zhodnotenia ich externých a interných lokalizačných faktorov,

# podporovať rozvoj tradičnej remeselnej výroby, doplnkové výroby a nevýrobné činnosti podporujúce rozvoj vidieka,

#  v oblasti poľnohospodárstva a lesného hospodárstva

* + 1. podporovať diverzifikáciu poľnohospodárskej produkcie a formy obhospodarovania pôdy na základe rôznorodosti produkčného potenciálu územia a klimatických podmienok,
		2. podporovať alternatívne poľnohospodárstvo v chránených územiach, v pásmach hygienickej ochrany a v územiach začlenených do územného systému ekologickej stability,
		3. zabezpečiť protieróznu ochranu poľnohospodárskej pôdy s využitím vegetácie v rámci riešenia projektov pozemkových úprav a agrotechnickými opatreniami zameranými na optimalizáciu štruktúry pestovaných plodín v nadväznosti na prvky územného systému ekologickej stability,
		4. neproduktívne a nevyužiteľné poľnohospodárske pozemky zalesňovať a pri zalesňovaní využívať pôvodné (domáce) druhy drevín,
		5. podporovať extenzívne leso-pasienkárske využívanie podhorských častí s cieľom zachovať krajinárske a ekologicky hodnotné územia s rozptýlenou vegetáciou,
		6. podporovať doplnkové formy podnikania na báze tradičných remesiel ako využitie surovín z produkcie poľnohospodárskej a lesnej výroby vo vidieckych sídlach s voľnou pracovnou silou, s cieľom znížiť hospodársku depresiu najmä v oblastiach s vyšším stupňom ochrany prírody,
	1. v oblasti odpadového hospodárstva
		1. nakladanie s odpadmi na území kraja riešiť *len* v súlade so schváleným Programom odpadového hospodárstva SR, Prešovského kraja a jeho okresov,
		2. uprednostňovať v odpadovom hospodárstve minimalizáciu odpadov, *zvýšiť účinnosť separovaného zberu* a zhodnocovanie odpadov s využitím ekonomických nástrojov a legislatívnych opatrení,

##### II. Verejnoprospešné stavby

**Verejnoprospešné stavby spojené s realizáciou uvedených záväzných regulatívov sú tieto:**

######  2 V oblasti vodného hospodárstva

 2.2.1 stavby pre úpravu a revitalizáciu vodných tokov, meliorácií a nádrží,

 2.2.1.1 stavby protipovodňových ochranných hrádzí a úpravy profilu koryta,

 2.2.1.2 poldre, zdrže, prehrádzky a malé viacúčelové vodné nádrže pre stabilizáciu prietoku,

* 1. stavby kanalizácií, skupinových kanalizácií a čistiarní odpadových vôd, v obciach Prešovského kraja,

*2.8 stavby pre úpravu a revitalizáciu vodných tokov, meliorácií a nádrží,*

*2.9 stavby protipovodňových ochranných hrádzí a úpravy profilu koryta,*

*2.10 poldre, zdrže, prehrádzky a malé viacúčelové vodné nádrže pre stabilizáciu prietoku,*

*2.11 stavby viacúčelových vodných plôch,*

*2.13 požiarne nádrže v obciach.*

###### 3 V oblasti zásobovania plynom a energiami,

* 1. v oblasti zásobovania plynom *- stavby vysokotlakých (VTL) a stredotlakých (STL) plynovodov pre plošné zásobovanie na území Prešovského kraja.*

###### 5 V oblasti telekomunikácií

**5.**1 stavby pre prenos terestriálneho a káblového signálu a stavby sietí informačnej sústavy, a ich ochranné pásma.

###### 6 V oblasti obrany štátu a civilnej ochrany obyvateľstva

6.3 stavby civilnej ochrany obyvateľstva,

6.3.1 zariadenia na ukrývanie obyvateľstva v prípade ich ohrozenia,

6.3.2 zariadenia na signalizáciu a koordináciu činnosti v stave ohrozenia.

###### 8 V oblasti poľnohospodárstva

8.2 stavby viacúčelových vodných nádrží pre *protipovodňovú ochranu a* zavlažovanie s využitím pre rekreáciu a turizmus, rybné hospodárstvo a ekostabilizáciu.

###### 9 V oblasti životného prostredia

9.1 stavby na ochranu pred prívalovými vodami – ochranné hrádze a úpravy vodného toku, prehrádzky, poldre a viacúčelové vodné nádrže,

9.2 stavby na účely monitorovania stavu životného prostredia.

Na uskutočnenie verejnoprospešných stavieb možno podľa § 108 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, pozemky, stavby a práva k nim vyvlastniť alebo vlastnícke práva k pozemkom a stavbám obmedziť.

**e) Zhodnotenie významu obce v štruktúre osídlenia**

Obec Poloma sa nachádza v okrese Sabinov v Prešovskom kraji, 15 km severozápadne od sídla obvodného významu Lipany. V území plní funkciu obytno-výrobnú, je to vidiecke obytné sídlo. Poloma je miestom bývania obyvateľov pracujúcich prevažne mimo obec. Výrobná funkcia postupne klesla, lebo sa viazala najmä na základnú poľnohospodársku výrobu a lesné hospodárstvo.

Obec leží mimo urbanizačné priestory a osi v poľnohospodárskej podhorskej krajine susediacej s lesnou krajinou na úpätí Levočských vrchov. Územie má potenciál na rozvoj rekreačnej funkcie pre rozvoj podhorského celoročného strediska cestovného ruchu.

**f) Požiadavky na riešenie záujmového územia obce**

Záujmovým územím obce je územie priľahlé k územiu obce, ktorého funkčné využitie a priestorové usporiadanie sa musí riešiť vo vzájomnej funkčnej a technickej súvislosti s územím obce. Záujmovým územím obce Poloma je územie susediacich okolitých obcí, t.j. obcí Krásna Lúka, Šarišské Dravce, Torysa, Brezovica a Tichý Potok v okrese Sabinov.

V rámci riešenia územného plánu obce Poloma je potrebné riešiť najmä vzájomné súvislosti  funkčného využitia plôch a riešenia technického vybavenia územia v katastri obce a v katastrálnych územiach susediacich obcí, najmä obcí Šarišské Dravce a Torysa. S územím bývalého vojenského obvodu je potrebné koordinovať rozvoj rekreačnej funkcie ako novej rozvojovej funkcie mikroregiónu.

**g) Základné demografické údaje a prognózy**

 Obec Poloma je menšie vidiecke sídlo s počtom obyvateľov 944 v  roku 2016 podľa evidencie obyvateľov na Obecnom úrade. Počet obyvateľov obce dlhodobo mierne stúpal, v poslednom období stagnuje. Demografická skladba je progresívna, ale obec plošne rastie výstavbou nových domov najmä z dôvodu znižovania obložnosti bytov. V obci býva 78 % pôvodných obyvateľov. Na stabilizáciu obyvateľstva priaznivo vplýva zlepšujúca sa infraštruktúra obce a zdravé životné prostredie, nepriaznivo ju ovplyvňuje nedostatok pracovných príležitostí – v obci je len cca 30 pracovných miest, 70% ekonomicky aktívnych obyvateľov odchádza za prácou z obce, v ktorej bola v roku 2011 miera nezamestnanosti 23 %. Pre rozvoj obce v budúcich rokoch je potrebný rast pracovných príležitostí v obci a v dochádzkovej vzdialenosti v jej okolí.

 Podľa koncepcie rozvoja územia stanovenej v ÚPN VÚC Prešovský kraj je hlavnou funkciou sídla v území je funkcia obytná, doplnkovou výrobná, rozvojovou funkciou rekreácia. Na základe uvedených skutočností v územnom pláne je potrebné počítať so stabilizáciou počtu obyvateľov založenou na prirodzenom prírastku obyvateľstva.

 Návrh územného plánu bude vychádzať z nasledovného predpokladaného vývoja počtu obyvateľov:

Rok 1991 2001 2011 2016 2020 2030 2040

Počet obyvateľov 858 946 951 944 935 955 1000

Na základe uvedeného predpokladu vývoja počtu obyvateľov a všeobecného trendu znižovania obložnosti bytov je potrebné vychádzať z nasledujúcej potreby počtu bytov v návrhovom období:

Rok 1991 2001 2011 2020 2030 2040

Počet obývaných bytov 174 188 203 220 235 250

Obložnosť (obyv./byt) 4,9 5,0 4,7 4,3 4,1 4,0

 Pre dosiahnutie tohto predpokladaného počtu obývaných bytov je v návrhovom období potrebné vybudovať cca 60 bytov, z toho 15 ako náhradu nevyhovujúceho bytového fondu. Aj pri tomto vývoji bude počet obyvateľov na jeden byt vyšší ako priemer okresu (r.2001 bol 3,49 obyvateľa na 1 byt) a  priemer kraja (3,73 v roku 2001), a bude ešte stále značne zaostávať za priemerom Európskej únie (2,5 ob./byt v roku 2001). Tento fakt však vyplýva z progresívnej demografickej štruktúry obyvateľstva.

**h) Požiadavky na urbanistickú kompozíciu obce**

 Obec Poloma vznikla ako radové potočné sídlo, ale urbanisticky sa vyvíja ako hromadné cestné sídlo s historickým jadrom v okolí kostola. V urbanistickom pôdoryse obce je v súčasnosti priestorovo a funkčne stabilizované pôvodné centrum obce, vymedzené starým kostolom, a novodobé centrum občianskej vybavenosti tvorené obecným úradom, kultúrnym domom s knižnicou a objektom obchodu a hostinca. Hlavnou urbanistickou osou obce je pôvodná hlavná ulica, vedúca súbežne s Polomským potokom, ktorá pokračuje v trase cesty III. triedy, vedľajšou osou je ulica vedúca z historického jadra do novodobého centra. Hlavnou prírodnou kompozičnou osou je tok Polomského potoka, krajinnou dominantou je masív Čiernej hory na západnom okraji katastra.

 V koncepcii rozvoja obce je potrebné podporiť dotváranie centra obce a kompaktného pôdorysu sídla. Podľa hlavných urbanistických osí je potrebné komponovať zastavané územie obce. Športové a rekreačné aktivity a zariadenia sa budú rozvíjať podľa prírodných kompozičných osí v celom katastri obce.

 V hmotovej a výškovej kompozícii zástavby by malo dominovať centrum obce a jej hlavná urbanistická os. Kompozičnou dominantou pritom má ostať kostolná veža.

**i) Požiadavky na obnovu, prestavbu a asanáciu obce**

 Vzhľadom na súčasné urbanistické zónovanie a vyhovujúci priemerný stavebnotechnický stav objektov v obci nie sú pre vypracovanie územného plánu obce osobitné požiadavky na obnovu, prestavbu alebo asanáciu súvislejších častí obce.

**j) Požiadavky na riešenie rozvoja dopravy a koncepcie technickej infraštruktúry**

Obec je dopravne sprístupnená cestou III. triedy. č.3172 Šarišské Dravce - Poloma, ktorá tvorí hlavnú dopravnú os územia. Úsek tejto cesty v prieťahu obcou je potrebné šírkovo upraviť na kategóriu B3 – MZ 8,0/50 a doplniť aspoň o jednostranný chodník.

Miestne komunikácie majú funkciu obslužnú, budú navrhnuté na úpravu na kategóriu C3 - MO 7,5/50 alebo MO 6,5/40. V šírkovo nedostatočných podmienkach je potrebné zvážiť riešenie jednosmerných ciest alebo ukľudnených komunikácií kategórie D s obmedzenou dopravou. Cieľom riešenia je hierarchicky usporiadaný systém miestnych komunikácií zabezpečujúci obsluhu všetkých pozemkov v obci. Pozdĺž hlavných miestnych komunikácií je potrebné doplniť chodníky pre peších, pri objektoch občianskej vybavenosti vymedziť parkovacie plochy mimo vozovkovú časť ciest. Na sieť miestnych komunikácií v zastavanom území obce má nadväzovať systém hospodárskych účelových ciest v katastri obce, ktoré by vytvorili dopravné spojenia s ďalšími susednými obcami.

V rámci riešenia komunikačného systému je potrebné navrhnúť spôsob odstránenia dopravných závad najmä v križovatkách ciest.

Pre rozvoj pešej dopravy treba navrhnúť vybudovanie chodníkov na najfrekventovanejších uliciach. V katastri obce navrhnúť základnú sieť rekreačných a turistických peších trás spájajúcich obec najmä s Levočskými vrchmi a susednými obcami.

V obci aj jej katastrálnom území je potrebné riešiť systém trás pre cyklistickú dopravu. Sieť miestnych cyklotrás napojiť na medzinárodnú cyklomagistrálu EuroVelo 11 vedúcu údolím Kučmanovského potoka v smere Šarišské Dravce - Krásna Lúka – Šambron a Toryskú cyklomagistrálu vedúcu pozdĺž rieky Torysa v smere od obce Torysa cez Brezovicu do Tichého potoka a Levočských vrchov.

 Do územného plánu je potrebné zapracovať projekty na dobudovanie chýbajúcej technickej infraštruktúry v obci, t.j. výstavbu splaškovej kanalizácie. Posilnenie vodných zdrojov pre obecný vodovod riešiť prepojením na skupinový vodovod Šarišské Dravce – Krásna Lúka. Aj v lokalitách s existujúcimi vzdušnými elektrickými a telefónnymi rozvodmi navrhnúť trasy káblových rozvodov s uložením do zeme. Rekonštrukciu telekomunikačných rozvodov riešiť optokáblami pre umožnenie využívania všetkých druhov digitálych sietí. Pri navrhovaní inžinierskych sietí tieto situovať mimo telesa cesty III. triedy.

**k) Požiadavky na ochranu prírody a krajiny, kultúrneho dedičstva, na ochranu prírodných zdrojov, ložísk nerastov a všetkých ďalších chránených území a ich ochranných pásiem vrátane požiadaviek na zabezpečenie ekologickej stability územia**

 V katastrálnom území obce Poloma sa nenachádzajú vyhlásené objekty ochrany prírody, riešené územie leží v 1.stupni ochrany. Z prvkov sústavy NATURA 2000 do katastrálneho územia obce zasahuje Chránené vtáčie územie Levočské vrchy, do ktorého patria lesné pozemky v západnej časti katastra. V katastri sa nachádzajú aj biotopy európskeho a národného významu. Podľa R – ÚSES okresu Sabinov, z ktorého boli v ÚPN VÚC Prešovského kraja schválené regionálne biocentrá a reg. biokoridory, do k. ú. Poloma zasahuje nadregionálne biocentrum Tichý Potok. Pre zapojenie týchto nadradených prvkov do lokálneho systému ekologickej stability je potrebné využiť plochy biotopov národného a európskeho významu a krajinnej zelene. Ako súčasť riešenia ekologickej rovnováhy súčasnej krajiny je potrebné riešiť úpravu vodného režimu územia s cieľom ochrany obce pred prívalovými vodami. Pozdĺž miestnych vodných tokov zachovať inundačné územia a prirodzenú vegetáciu.

 V rámci spracovania územného plánu obce je potrebné do neho zapracovať miestny územný systém ekologickej stability, predmetom ktorého má byť vyznačenie reálnych prvkov ekologickej stability na miestnej úrovni. Prvky ÚSES na všetkých hierarchických úrovniach ako aj ostatné záujmové územia ochrany prírody a krajiny je potrebné vyznačiť vo výkrese ochrany prírody a krajiny. Všetky vymedzené prvky ÚSES je potrebné akceptovať ako záujmové územia ochrany prírody, ako územia s ekostabilizačnou funkciou a nezasahovať do nich takými aktivitami, ktorými by bola narušená ich funkcia. Pozdĺž vodných tokov zachovať voľné plochy pre výsadbu sprievodnej a brehovej vegetácie. V katastri obce, osobitne v intraviláne, špecifikovať plochy pre realizáciu náhradnej výsadby za výrub drevín mimo lesa.

 ÚPN obce je strategický dokument v zmysle zákona č.24/2006 Z.z. o posudzovaní vplyvov na životné prostredie a pri obstarávaní ÚPD je potrebné postupovať v zmysle §4 uvedeného zákona vypracovaním správy o hodnotení vplyvov strategického dokumentu na životné prostredie.

V obci Poloma nie sú evidované kultúrne pamiatky. Archeologickou lokalitou je historické jadro obce. V územnom pláne je potrebné vytipovať nehnuteľné objekty odporúčané na zaradenie do Zoznamu pamätihodností obce.

V katastri obce sa nenachádzajú zistené vyhradené ložiská nerastov. Nachádzajú sa v ňom však evidované zosuvné územia, ktoré je potrebné rešpektovať v koncepcii využitia územia ako plochy nevhodné pre výstavbu.

**l) Požiadavky z hľadiska ochrany trás nadradených systémov dopravného a technického vybavenia územia**

 Katastrom obce neprechádzajú trasy nadradených systémov dopravného a technického vybavenia územia.

 V riešení územného rozvoja je potrebné chrániť existujúcu trasu cesty III. triedy. Mimo zastavané územie obce je potrebné rešpektovať aj trasy existujúceho 22 kV elektrického vedenia vysokého napätia.

**m) Požiadavky vyplývajúce zo záujmov obrany štátu, požiarnej ochrany, ochrany pred povodňami a civilnej ochrany obyvateľstva**

Z hľadiska ochrany obyvateľstva pred ohrozením je potrebné riešiť úpravu šírkovo nevyhovujúcich existujúcich miestnych komunikácií pre prístup hasičskej techniky, sanitných a prípadne evakuačných vozidiel ku všetkým objektom v obci. Pre ochranu obce pred prívalovými vodami je potrebné vymedziť inundačné územia miestnych tokov a navrhnúť spôsob ochrany súčasného aj navrhovaného zastavaného územia obce pred povodňovými vodami a povrchovými vodami z vyššie položených plôch. Pozdĺž brehov miestnych tokov ponechať územnú rezervu šírky 5 m pre potreby ich opráv a údržby. V rámci protipovodňových opatrení je potrebné navrhnúť aj celkovú úpravu vodného režimu katastrálneho územia obce zameranú na využitie povrchových vôd.

 Požiadavky na ochranné stavby CO obyvateľstva spracovať v územnom pláne obce Poloma v textovej a grafickej časti plánu v zmysle vyhlášky č.55/2001 Z.z. v súlade s vyhl. MV SR č.532/2006 Z.z. Do riešenia zahrnúť hlavné body podľa plánu ukrytia obyvateľov obce.

**n) Požiadavky na riešenie priestorového usporiadania a funkčného využívania územia obce**

 Kataster obce je vhodne rozčlenený na zastavané územie, poľnohospodársku a lesnú krajinu. Vychádzajúc z toho je v prvom rade potrebné intenzifikovať využitie zastavaného územia obce a obec rozvíjať ako kompaktné sídlo s rozvojom najmä východným smerom. V rámci katastrálneho územia obce je potrebné riešiť:

* koncepciu umiestňovania poľnohospodárskych fariem v krajine v koordinácii s rekreačným využitím územia a ochranou prírody
* rozvoj rekreačných funkcií v súlade s rekreačným potenciálom krajiny
* protipovodňovú ochranu zastavaného územia obce.

 V návrhu rozvoja zastavaného územia vlastnej obce je potrebné navrhnúť rozvoj jednotlivých funkčných zón v súlade so založenou štruktúrou sídla. Pri riešení je potrebné zohľadniť predpoklad ďalšieho rozvoja obce aj po návrhovom období územného plánu. Riešenie bude založené na intenzifikovaní súčasného zastavaného územia obce, využití územných rezerv na plochách nevyužívaných záhrad a pozemkov v intraviláne obce. Pri rozvoji územia je nutné zohľadniť limity vyplývajúce z priestorových podmienok daných morfológiou terénu a vymedzených potenciálne zosuvných území. Nenavrhovať priestorovo oddelené časti obce.

Vybavenostné centrum obce tvorí zóna s objektom Obecného úradu, obchodu a pohostinstva. Rozvoj občianskej vybavenosti v centre bude tvorený najmä prestavbou a rozširovaním existujúcich objektov. V územnom pláne je potrebné vymedziť lokalitu pre výhľadovú výstavbu nového cintorína.

Obytná zóna sa bude rozvíjať novou výstavbou v disponibilných lokalitách najmä vo východnej časti obce. V súčasne zastavanom území obce budú postupne zastavované voľné plochy prieluk a väčších záhrad v existujúcej zástavbe. V územnom pláne je potrebné vymedziť plochu na výstavbu bytových domov s nájomnými bytmi.

Pre vytvorenie podmienok na rozvoj podnikateľských aktivít, ktoré majú priniesť do obce pracovné príležitosti, bude súčasťou urbanistickej koncepcie rozvoja obce návrh umiestnenia výrobno-skladovej zóny v nadväznosti na cestu III. triedy.

Ako samostatnú zónu je potrebné riešiť plochy pre rozvoj športovísk a rekreačných zariadení. Riešiť treba aj koncepciu rozvoja rekreácie a cestovného ruchu v obci a jej katastri v súvislosti so zrušením vojenského obvodu Javorina.

**o) Požiadavky na riešenie bývania, občianskeho vybavenia, sociálnej infraštruktúry a výroby**

 Bývanie riešiť ako hlavnú funkciu vlastného sídla. V území navrhovať výstavbu rodinných domov v súčasných obytných zónach. Do rozvoja bývania zahrnúť aj rekonštrukciu alebo prestavbu neobývaných a dispozične nevyhovujúcich objektov. V obci riešiť výstavbu nájomných bytov formou malopodlažných bytových domov. V územnom pláne riešiť prírastok cca 80 bytov, aby bola vytvorená dostatočná rezerva pre zohľadnenie nerovnomerného a neúplného zastavovania jednotlivých navrhnutých lokalít.

 V nadväznosti na rozvoj bývania riešiť dopĺňanie základnej občianskej vybavenosti v centre obce a existujúcich areáloch občianskej vybavenosti. Centrum bude dotvorené úpravou verejných priestranstiev, základom ktorej bude vybudovanie chodníkov, rozšírenie peších plôch a sadové úpravy plôch verejnej zelene. Rovnako budú upravené plochy v historickom centre obce a okolí Polomského potoka. V územnom pláne je potrebné vymedziť plochu pre výstavbu maloplošných ihrísk. V katastri obce riešiť rozvoj rekreácie lokálneho a regionálneho významu pre dennú a víkendovú rekreáciu obyvateľov obce a najbližších sídiel. V katastri navrhnúť vytvorenie športovo – rekreačných turistických a cyklistických trás spájajúcich obec s okolitými obcami a Levočskými vrchmi.

 V územnom pláne riešiť rozvoj hospodárskej základne obce najmä v oblasti služieb, drobnej výroby a skladovania. Ekonomicky je potrebné primerane využiť aj poľnohospodársky potenciál riešeného územia.

**p) Požiadavky z hľadiska životného prostredia**

 Základnou požiadavkou z hľadiska životného prostredia je riešenie rozvoja obce trvalo udržateľným spôsob s rešpektovaním zásad ochrany prírody na plochách prvkov územného systému ekologickej stability. Pre zabezpečenie pitnej vody a ochrany vôd pred znečistením je potrebné riešiť výstavbu splaškovej kanalizácie. Pre skvalitnenie obytného prostredia je potrebné dotvoriť verejné plochy, skvalitniť existujúce a navrhnúť nové plochy verejnej zelene. Je potrebné navrhnúť zberný dvor a kompostovisko na zelený odpad a opatrenia na zabránenie vznikania nelegálnych skládok v katastri obce. Do regulatívov územného rozvoja zahrnúť podporu primeranému využívania obnoviteľných zdrojov energie.

**q) Osobitné požiadavky z hľadiska ochrany poľnohospodárskeho a lesného pôdneho fondu**

 Pri spracovaní územného plánu vychádzať zo zásady nezmenšovania plôch lesných porastov a návrhu zalesnenia pre poľnohospodárstvo nevhodných plôch.

 Pre ochranu poľnohospodárskej pôdy pred vodnou eróziou je potrebné zachovať súčasné členenie plôch na ornú pôdu a trvalé trávne porasty v poľnohospodársky využívanej časti katastra. V poľnohospodárskej krajine je potrebné dotvoriť systém krajinnej ochrannej zelene spomaľujúcej odtok povrchových vôd a tým znižovanie erózie pôdy.

 Pri návrhu územného plánu je potrebné rešpektovať zásadu ochrany najkvalitnejších a najproduktívnejších pôd podľa zákona o ochrane PPF.

 Vyhodnotenie a zdôvodnenie perspektívneho odňatia poľnohospodárskej pôdy z PPF bude spracované v samostatnej prílohe.

**r) Požiadavky na riešenie vymedzených častí územia obce, ktoré je potrebné riešiť územným plánom zóny**

 V územnom pláne je možné vymedziť časti územia obce pre riešenie územným plánom zóny ak z riešenia územného plánu taká potreba vyplynie.

**s) Požiadavky na určenie regulatívov priestorového usporiadania a funkčného využívania územia**

Regulatívy priestorového usporiadania a funkčného využívania územia je potrebné navrhnúť pre všetky navrhované ale aj existujúce funkčné plochy v riešenom území. Územný plán stanoví priestorové a funkčné regulatívy formou záväzných a odporúčaných regulatívov pre jednotlivé druhy zástavby, ktoré budú východiskom pri umiestňovaní stavieb a ich rekonštrukciách.

 V návrhu sa formou záväzných regulatívov stanoví využívanie všetkých disponibilných plôch v navrhnutom zastavanom území obce s rešpektovaním požiadaviek na environmentálne vhodné a bezpečné využívanie územia. Požadujú sa nasledovné regulatívne prvky:

* funkčná využiteľnosť pozemkov
* obmedzujúce prvky, javy a činnosti v území
* maximálna zastavateľnosť pozemku
* podlažnosť.

V záväznej časti budú určené hranice zastavaného územia, usporiadania verejného dopravného, občianskeho a technického vybavenia územia, verejnoprospešné stavby, chránené časti krajiny, prvky ÚSES-u, zásady ochrany a využívania prírodných zdrojov, tvorby zelene a ostatné požiadavky v súlade s ustanovením §13 ods.3 bod b) zákona č.50/1976 Zb. v znení neskorších predpisov o územnom plánovaní a stavebnom poriadku..

 V dokumentácii sa vyžaduje znázornenie všetkých druhov ochranných pásiem.

**t) Požiadavky na vymedzenie plôch pre verejnoprospešné stavby**

 V územnom pláne je potrebné vymedziť plochy pre verejnoprospešné stavby uvedené v ÚPN VÚC Prešovský samosprávny kraj, uvedené v kap.d) tohoto zadania, a verejnoprospešné stavby navrhnuté v územnom pláne obce. Vymedzenie plôch pre verejnoprospešné stavby je potrebné zdokumentovať v prehľadnej tabuľke v návrhu záväznej časti ÚPN a grafickou formou vo výkrese schéma záväzných častí.

**u) Požiadavky na rozsah a úpravu dokumentácie územného plánu**

 Rozsah a obsah dokumentácie bude vypracovaný v súlade s §12 vyhl. MŽP SR č.55/2002 Z.z. Mierka hlavného výkresu bude 1:5000, výkresov zastavaného územia 1:2000, výkres záujmového územia v mierke 1:25 000. Územný plán bude dodaný v troch tlačených a jednom elektronickom vyhotovení.

 **Koniec**